[{"text_idx": "#000001", "text": "Trufflau Madeira gyda Halen Mo\u0302n"}, {"text_idx": "#000002", "text": "Mae Madeira yn llymeitian addas i ychwanegu at y rysa\u0301it truffl siocled Halen Mo\u0302n hon, gan fod ganddo berthynas a\u0302\u2019r mo\u0302r hefyd. Canrifoedd yn o\u0302l, darganfu morwyr y byddai gwin gwyn o ynys Madeira yn trawsnewid i mewn i win tywyll, cyfoethog ar o\u0302l wythnosau o\u2019r haul yn tywynnu ar y dec a siglo ysgafn y llong ar y tonnau. Ysbrydolodd hyn arddull o win cadarn sydd a\u0302 blas cymhleth o resins, cnau Ffrengig, coffi a sbeisys, sy\u2019n priodi\u2019n hyfryd gyda\u2019r nodiadau caramel yn y siocled coco uchel. Mae fflochiau cain Halen Mo\u0302n yn dwysa\u0301u\u2019r blasau."}, {"text_idx": "#000003", "text": "Nid oes angen creu golchi llestri ychwanegol trwy doddi\u2019r siocled dros bain marie (fel y mae llawer o ryseitiau\u2019n ei awgrymu), cyn belled a\u0302\u2019ch bod yn ofalus peidiwch byth a\u0302 gadael i\u2019r sosban fynd yn rhy boeth unwaith y bydd y siocled wedi\u2019i ychwanegu. Defnyddiwch wres isel a chymerwch eich amser."}, {"text_idx": "#000005", "text": "Rhowch yr Halen Mo\u0302n, Madeira a\u2019r dw\u0302r mewn sosban fach a\u2019i gynhesu i jest o dan bwynt mudferwi. Tynnwch o\u2019r gwres. Torrwch y siocled yn ddarnau a\u2019i ychwanegu i\u2019r sosban, gan droi\u2019n barhaus nes yn llyfn. Os ydych chi\u2019n dal i gael darnau siocled heb ei doddi ar o\u0302l munud o droi, rhowch y sosban yn o\u0302l ar y gwres am 10 eiliad cyn ei dynnu, parhewch i droi. Arllwyswch y gymysgedd lyfn i bowlen a gadewch yn yr oergell iddo galedi, o leiaf 6 awr."}, {"text_idx": "#000006", "text": "Hidlwch y powdr coco i mewn i bowlen fawr a\u2019i neilltuo. Tynnwch y gymysgedd truffl o\u2019r oergell a chan ddefnyddio llwy de cymerwch ychydig o\u2019r cymysgedd a\u2019i rholio eich dwylo cyn ei rhoi i mewn i\u2019r powdwr coco. Rholiwch y trufflau yn y powdr coco nes eu cwmpasu\u2019n llwyr, a\u2019u cadw yn yr oergell nes eu bod yn barod i weini."}, {"text_idx": "#000007", "text": "I weini, tynnwch y trufflau o\u2019r oergell ac ysgytiwch y powdwr coco oddi arnynt, 3 neu 4 truffl ar y tro. Rhowch ar bla\u0302t gweini a gadewch iddynt gynhesu ychydig am 20 munud. Mwynhewch!"}]